armvectores/hy_wikipedia_2023 huggingface dataset:
Խիմենա դե լա Ֆրոնտերա

Խիմենա դե լա Ֆրոնտերա (իսպաներեն՝ Jimena de la Frontera), պատմական մեծ անցյալ ունեցող քաղաք և համայնք Իսպանիայի հարավում՝ Կադիսի պրովինցիայում։ Համայնքը, որ բաղկացած է երեք քաղաքներից (Խիմենա դե լա Ֆրոնտերա, Էստասիոն և Սան Պաբլո դե Բուսեյտե), ընդգրկված է Կամպո դե Խիբրալթար կոմարկայի (շրջանի) կազմում, զբաղեցնում է 347 քառակուսի կիլոմետր տարածք, Իսպանիայի ազգային վիճակագրական ինստիտուտի 2018 թվականի տվյալներով ուներ 9.773 բնակիչ։ Խիմենա դե լա Ֆրոնտերան շրջապատված է Լոս Ալկոնոկալես բնական պարկով։ Մարզկենտրոն Կադիսից նրա հեռավորությունը 164 կիլոմետր է։ Բնակավայրի հովանավոր սուրբը Իսիդրո Լաբրադորն է։ 


== Պատմություն ==
Հնագույն ժամանակներում քաղաքը բնակեցված է եղել փյունիկցիներով, իբերիացիներով, կարթագենցիներով, հին հռոմեացիներով։ Մավրերը, երբ տիրացել են բնակավայրին, մերձակա բլուրն օգտագործել են որպես ռազմական հենակետ։ Մոտավորապես 750 թվականին նրանք այստեղ ամրոց են կառուցել՝ օգտագործելով դեռևս հին հռոմեական ժամանակներում հիմնադրված, բայց հետագայում ավերված բերդի կրաքարերը, որ տեղական ծագում ունեն։
Խիմենա դե լա Ֆրոնտերան քաղաքի կարգավիճակ է ստացել 1879 թվականին, Ալֆոնսո Տասներկուերորդ թագավորի իշխանության օրոք։
Անցյալում այս բնակավայրը եղել է շատ կարևոր առևտրական վայր. հնագիտական պեղումների արդյունքում նրա տարածքում հայտնաբերվել են բազմաթիվ մետաղադրամներ, որոնք կրում են լատիներեն ու փյունիկերեն մակագրություններ։


== Ժողովրդագրություն ==


== Փառատոներ ==
Քաղաքային դիմակահանդես - փետրվարի վերջ - մարտի սկիզբ
Գյուղատնտեսական տոնավաճառ - մայիսի երկրորդ շաբաթ
Գյուղական ամենամյա տոնավաճառ - օգոստոսի երկրորդ շաբաթ
Reina de los Angeles-ին նվիրված փառատոն - սեպտեմբերի առաջին շաբաթ
Խիմենա դե լա Ֆրոնտերայի միջազգային երաժշտական փառատոն - հուլիսի երկրորդ շաբաթ 


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Jimena de la Frontera Archived 2006-05-27 at the Wayback Machine. - Sistema de Información Multiterritorial de Andalucía
Պաշտոնական կայքէջ
Խիմենա դե լա Ֆրոնտերային նվիրված կայքէջ Archived 2020-10-26 at the Wayback Machine.
Página de Jimena de la Frontera: ..entre la Naturaleza y la Historia Archived 2008-03-05 at the Wayback Machine.
Սան Պաբլո դե Բուսեիտեին նվիրված կայքէջ
Estadística económica de Jimena de la Frontera
Խիմենա դե լա Ֆրոնտերայի միջազգային երաժշտական փառատոնին նվիրված կայքէջ Archived 2008-05-02 at the Wayback Machine.
Información sobre el castillo de Jimena
Información sobre el piñonate de Jimena Archived 2008-01-18 at the Wayback Machine.
Դուդաչենսկի

Դուդաչենսկի (ռուս.՝ Дудаченский), գյուղ Ռուսաստանի Վոլգոգրադի մարզի Ֆրոլովսկի շրջանի կազմում։


== Բնակչություն ==
Բնակչությունը 2010 թվականին կազմել է 576 մարդ։


== Աշխարհագրություն ==
Գյուղը գտնվում է Ֆրոլովոյից 55 կմ հյուսիս-արևելք։


== Ենթակառուցվածք ==
Գյուղն ունի դպրոց և խանութներ։ Գյուղը գազաֆիկացված է։ Մեծ լճակի ամբարտակը (Ժերեբցով) 1870 թվականին կառուցել է Ալեքսանդր Միխայլովիչ Ժերեբցովը։ Լճակը ոռոգման համակարգի հիմնական պահեստային ավազանն է։ Ոռոգվել է մոտ 1000 հա վարելահող։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլեգ Կուզմին

Օլեգ Ալեքսանդրովիչ Կուզմին (ռուս.՝ Олег Александрович Кузьмин, մայիսի 9, 1981(1981-05-09), Մոսկվա, ԽՍՀՄ), ռուս ֆուտբոլիստ, աջ պաշտպան, մարզիչ:


== Ակումբային կարիերա ==
Մոսկվայի «Սպարտակ» ակումբի ֆուտբոլային դպրոցի սան է: 2000 թվականի նոյեմբերի 12-ին «Սպարտակի» հիմնական կազմում խաղացել է 34 րոպե՝ փոխարինման դուրս գալով Վլադիկավկազի «Ալանիա» ակումբի դեմ խաղում: Հանդես է եկել Էլիստայի «Ուրալան» և Նովոռոսիյսկի «Չեռնոմորեց» ակումբների կազմում: 2004 թվականից մինչև 2008 թվականը խաղացել է «Մոսկվա» ակումբում: 2009 թվականի հունվարի 21-ին հայտնի է դարձել, որ Կուզմինը պայմանագիր է կնքել Մոսկվայի «Լոկոմոտիվ» ակումբի հետ 3 տարի ժամկետով: 2010 թվականի օգոստոսի 7-ին ընդգրկվել է «Ռուբինի» հայտացուցակում, և նրան հատկացվել է երկրորդ համարը: Թիմում իր նորամուտը կատարել է 2010 թվականի օգոստոսի 15-ին՝ «Թերեք» ակումբի դեմ խաղում անցկացնելով 90 րոպե (1:1): 2012 թվականի հոկտեմբերի 28-ին խփել է իր առաջին գոլը «Ռուբինի» կազմում՝ գրավելով Մախաչկալայի «Անժի» ակումբի դարպասը: 2013 թվականի մարտի 30-ին երկարաձգել է «Ռուբինի» հետ պայմանագրի ժամկետը մինչև 2016 թվականի մայիսի 31-ը: 2017 թվականի հուլիսի 14-ին կրկին երկարաձգել է ակումբի հետ պայմանագրի ժամկետը: 2018 թվականի մայիսի 24-ին հեռացել է թիմից: Օգոստոսի 11-ին հայտարարել է կարիերան ավարտելու մասին:


== Կարիերան հավաքականում ==
Ռուսաստանի օլիմպիական հավաքականի կազմում Օլեգ Կուզմինն անցկացրել է 8 խաղ: 2006 թվականի օգոստոսին Լատվիայի դեմ խաղից առաջ հրավիրվել է Ռուսաստանի ազգային հավաքական, բայց խաղադաշտ դուրս չի եկել: 2009 թվականի հոկտեմբերի 12-ին հրավիրվել է Ռուսաստանի ազգային հավաքական՝ մասնակցելու Ադրբեջանի դեմ խաղին, բայց նորից խաղադաշտ դուրս չի եկել:
2015 թվականի օգոստոսի 21-ին հրավիրվել է Ռուսաստանի հավաքական՝ մասնակցելու Շվեդիայի և Լիխտենշտայնի դեմ խաղերին: 2015 թվականի սեպտեմբերի 5-ին առաջին անգամ խաղացել է հավաքականի կազմում՝ դուրս գալով փոխարինման 2016 թվականի Եվրոպայի առաջնության որակավորման փուլի G խմբի՝ Շվեդիայի հավաքականի դեմ խաղում (1:0), և դարձել է տարիքով ամենամեծ ֆուտբոլիստը, որ կատարել է նորամուտը հավաքականում (34 տարեկան): 2015 թվականի հոկտեմբերի 12-ին նույնպես 2016 թվականի Եվրոպայի առաջնության որակավորման փուլի շրջանակներում անցկացված Չեռնոգորիայի հավաքականի դեմ խաղում խփել է իր առաջին գոլը Ռուսաստանի հավաքականում:


== Ձեռքբերումներ ==
Ռուսաստանի գավաթի դափնեկիր – 2011/12
Ռուսաստանի Սուպերգավաթի դափնեկիր – 2012
Ռուսաստանի գավաթի խաղարկության եզրափակչի մասնակից – 2006/07
Ռուսաստանի առաջնության բրոնզե մեդալակիր – 2010


== Ելույթների վիճակագրություն ==
2018 թվական հունվարի 27-ի դրությամբ


== Խաղերը հավաքականում ==
2016 թվականի մարտի 29-ի դրությամբԸնդհանուր՝ 5 խաղ / 1 գոլ, 4 հաղթանակ, 0 ոչ-ոքի, 1 պարտություն


== Ծանոթագրություններ ==


== Արտաքին հղումներ ==
Ֆուտբոլիստի էջը Կազանի «Ռուբին» ակումբի պաշտոնական կայքում
(4468) Պոգրեբեցկի

(4468) Պոգրեբեցկի (անգլ.՝ Pogrebetskij), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,360242 ա. մ., առավելագույնը մոտենում է 1,9732 ա. մ. հեռավորության վրա և հեռանում 2,7473 ա. մ.։ Արեգակի շուրջ մեկ ամբողջական պտույտ է կատարում 1324,44 երկրային օրվա ընթացքում, իր ուղեծրով շարժվելով միջինում 0,271812 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4468) Պոգրեբեցկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սախա (Ուխրի վտակ)

Սախա (ռուս.՝ Саха), գետ Ռուսաստանում, հոսում է Յարոսլավլի մարզով։ Գետաբերանը գտնվում է Ուխրա գետի ձախ ափից 40 կմ հեռավորության վրա։ Գետի երկարությունը կազմում է 21 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ ձկնային ջրամբար, գետը ենթաավազան չունի գետը թափվում է ձկների ավազանը, գետի գետային ավազանը Օկի։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 08010200412110000010201
Կոդը ըստ հիդրոլոգիական հետազոտության (ՌԴ) — 110001020
Ավազանի կոդը — 08.01.02.004
Ծավալի համարը ըստ ՌԴ-ի — 10
Թողարկումը ըստ ՌԴ-ի — 0


== Ծանոթագրություններ ==
Հարավկովկասյան գազատար

Հարավկովկասյան գազատար կամ Բաքու-Թբիլիսի-Էրզրում գազատար (Յարավ-Կովկասյան խողովակաշար-ՀԿԽ), պաշտոնապես բացվել է 2007 թվականի մարտի 25-ին։ Խողովակատարի տրամագիծը 42 դյույմ է, երկարությունը` 970 կմ (442 կմ Ադրբեջանում, 248 կմ Վրաստանում և 280 կմ վրաց-թուրքական սահմանից մինչև Էրզրում)։ Յուրաքանչյուր խողողվակի երկարությունը 11,5 մ է։ Խողովակների մատակարարումը իրականացնում է ճապոնական Sumitomo Metal Industries ընկերությունը։ Ծրագրի կապալառուն հունական CCIC ընկերությունն է (Ադրբեջանում) և ֆրանս-ամերիկյան Spie Capag/Petrofac դաշինքը (Վրաստանում)։ Այս ընկերությունները նաև «Բաքու-Թբիլիսի-Ջեյհան նավթամուղի» ադրբեջանական և վրացական հատվածների կառուցման կապալառուներ են եղել։
Հյուսիս-կովկասյան գազատարով նախատեսվում է գազի հոսք, որը արդյունահանվելու է Շահ Դենիզ նախագծի շրջանակներում։ Հարավկովկասյան գազատարի նախագծում մասնակցում են.

BP (ՄԹ, տեխնիկական օպերատոր) — 25,5 %
Statoil (Նորվեգիա, կոմերցիոն օպերատոր) — 25,5 %
SOCAR (Ադրբեջան) — 10 %
LUKoil (Ռուսաստան) — 10 %
NICO (Իրան) — 10 %
Total (Ֆրանսիա) — 10 %
TPAO (Թուրքիա) — 9 %։Վրաստանի և Ադրբեջանի տարածքում գազատարը անցնում է «Բաքու-Թբիլիսի-Ջեյհան նավթամուղին» (ԲԹՋ) զուգահեռ (10-28 մետրի վրա)։ Որոշ հատվածներում կիրառվել է ԲԹՋ և ՀԿԽ միաժամանակյա խողովակների տեղադրման հնարավորությունը, որով հնարավորինս նվազագույնի է հասցվել շրջակա միջավայրի վրա ազդեցությունը կամ աշխարհագրական վտանգների հնարավորությունը։


== Ծանոթագրություններ ==
390-րդ Հայկական հրաձգային դիվիզիա

390-րդ Հայկական հրաձգային դիվիզիա, ԽՍՀՄ ռազմական ստորաբաժանում, որը մասնակցել է Երկրորդ համաշխարհային պատերազմին։


== Պատմություն ==
Կազմավորվել է 1942 թվականի հունվարին՝ Կերչ թերակղզում, Ղրիմի ռազմաճակատի զորամիավորումների հայազգի ռազմիկներով և Հայաստանից ժամանած համալրումով։ Դիվիզիայի հրամանատար՝ գնդապետ Ս. Գ. Զաքյան։ Հրատարակում էր «Հայկական սնայպեր» հայերեն թերթը։ 1942 թվականի մարտին 390-րդ դիվիզիան Հայկական ԽՍՀ Գերագույն խորհրդի Նախագահությունից ստացավ մարտական դրոշներ և մտավ Կերչում մղվող ծանր մարտերի մեջ։ Մարտի 22-ին ետ մղեց գերմանական 22-րդ տանկային դիվիզիայի հարձակումը, սակայն հետագա մարտերում մեծ կորուստներ կրելով թշնամու խոշոր ուժերից՝ ստիպված եղավ նահանջել։ Զոհվեց Սիմոն Զաքյանը։ 1942 թվականի մայիսին դիվիզիան վերակազմվեց։ Հայազգի ռազմիկներից շատերը տեղափոխվեցին Սևաստոպոլ, որտեղ 1942 թվականի հունիսին աչքի ընկան Սևաստոպոլի պաշտպանությունում։
Հյուսիսային Հռենոս-Վեսթֆալիա

Հյուսիսային Հռենոս-Վեսթֆալիա (գերմ.՝ Nordrhein-Westfalen), նահանգ (երկիր) Գերմանիայի Ֆեդերատիվ Հանրապետության (Արևմտյան Գերմանիա), Հռենոսի ավազանում, Հյուսիս-Գերմանական դաշտավայրի և Հռենոսյան թերթաքարային լեռների սահմաններում։


== Տարածքներ ==

Հյուսիսային Հռենոս-Վեսթֆալիայի տարածքներն էին.

Ահեն (AC).
Բորկեն (BOR).
Կոսֆելդ (COE).
Դյուրեն (DN).
Էնեպե-Ռուր (EN).
Ռեյն Էրֆտ (BM).
Օյսկիրխեն (EU).
Գյուտերսլո (GT).
Հայնսբերգ (HS).
Հերֆորդ (HF).
Հոհզաուերլանդ (HSK).
Հյոկստեր (HX).
Կլեվե (KLE).
Լիպե (LIP).
Մերկիշ (MK).
Մետման (ME).
Մինդեն Լյուբեկե (MI).
Ռեյն-Նոյս (NE).
Օբերբերգիշ (GM).
Օլպե (OE).
Պադերբորն (PB).
Ռեկլինգհաուզեն (RE).
Ռեյնիշ-Բերգիշ (GL).
Ռեյն-Զիգ (SU).
Զիգեն-Վիտենշտայն (SI).
Զոստ (SO).
Շտայնֆուրտ (ST).
Ունա (UN).
Ֆիրզեն (VIE).
Վարենդորֆ (WAF).
Վեզել (WES)


== Վարչական բաժանում ==


== Ծանոթագրություններ ==
Ժոլտի Բրոդ

Ժոլտի Բրոդ (ուկրաիներեն՝ Жовтий Брід), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1620 թվականին։
2001 թվականի տվյալներով Ժոլտի Բրոդ գյուղում բնակվում էր 167 մարդ։ Բնակավայրը զբաղեցնում է 64,5 կմ² տարածք։ Բնակչության խտությունը կազմում էր 2,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սադովայա փողոց (Յալթա)

Սադովայա փողոց (ռուս.՝ Садовая улица), Ղրիմի Յալթա քաղաքի կենտրոնական փողոցը, ներքաղաքային գլխավոր տրանսպորտային մայրուղին։ Քաղաքի միջով ընթացող գրեթե ողջ հասարակական տրանսպորտն անցնում է Սադովայա փողոցով։ Այս փողոցում են գտնվում Յալթայի գլխավոր ուղղափառ եկեղեցին՝ Ալեքսանդր Նևսկու տաճարը, դատախազությունը, ոստիկանությունը։


== Պատմություն ==
1843 թվականին կազմված Ղրիմի հարավային ափի առաջին քարտեզի համաձայն՝ այնտեղ, որտեղ գտնվում է Սադովայա փողոցը, անցնում էր Աուտկա-Դերեկոյ գրունտային ճանապարհը։ Ճանապարհից վերև՝ լեռան ստորոտով, հիմնականում խաղողի այգիներ էին, սակայն կային նաև կիրճեր։ Այդ հողերի մի մասը պատկանում էր տեղաբնակներին, իսկ մյուս մասը ձեռք էր բերել գեներալ-նահանգապետ Միխայիլ Վորոնցովը։
Աստիճանաբար շրջանի հողակտորները անցնում էին եկվոր հարուստների ձեռքը, որոնք այնտեղ կառուցում էին տներ, ամառանոցներ և պանսիոնատներ։
1900-ական թվականներին տարածքը պատկանում էր Ս. Վ. Տատարինովային, որը, մեծ գումարներ ներդնելով, այն կառուցապատել էր սեփական ձևով։ 1924 թվականից տարածքն անցավ քաղաքային իշխանությունների տիրապետությանը։
Ժամանակակից Սադովայա փողոցում գտնվող մեկ այլ հողակտոր պատկանել է փոխծովակալի այրի, ազնվական Ն. Մ. Զելյոնայային և նրա երկու որդիներին՝ Պավելին ու Ալեքսանդրին։ Նրա տունը շրջապատված էր մեծ պարտեզով։ Մոր մահից հետո Զելյոնի եղբայրներն այստեղ կառուցեցին ևս մի քանի տուն և սկսեցին դրանք տալ վարձակալությամբ, իսկ 1910 թվականին հողատարածքը ձեռք բերեց կոլեգիալ խորհրդական Պ. Յ. Պոլյանցևը, որը նույնպես տարածքը վարձակալությամբ հանձնում էր ամառային ամիսներին։ Որոշ ժամանակ անց ամբողջ ունեցվածքն անցավ նրա այրուն։
Սադովայա փողոցին հարակից տարածքում գտնվող հողօգտագործողների անունների ցանկը լի է ազնվականական կոչումներով։ Նրանց թվում են ակադեմիկոս և նկարիչ Ե. Մ. Մյասոյեդովի այրին, փոխծովակալ Գ. Յ. Պոպովի կինը, ծովակալ Ն. Մ. Չիխաչովը, վաճառական Ա. Ա. Ժելտիշևը։ Բարձրաստիճան տիտղոսներ և կոչումներ կրողների հենց այդ մեծ խտության պատճառով ժամանակակից Սադովայա փողոցի մի մասը կոչվել է Դվորյանսկայա փողոց։


== Ծանոթագրություններ ==
Վիլեր Բոկաժ (Սոմի գավառ)

Վիլեր Բոկաժ (ֆր.՝ Villers-Bocage), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1542 մարդ, բնակչության խտությունը` 108.82 մարդ/կմ²։ Բնակավայրը զբաղեցնում է 14.17 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 11 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 966 աշխատունակ (15-64 տարեկան) բնակիչ, որոնցից ակտիվ էին 692-ը, իսկ ոչ ակտիվները` 274։ Ակտիվության ցուցանիշը կազմում է 71,6 %։ 692 աշխատունակ մարդկանցից աշխատել է 651 անձ (334 տղամարդ և 317 կին)։ Գործազուրկ են եղել 41 անձ (21 տղամարդ և 20 կին)։ 274 անաշխատունակներից 133-ը եղել են աշակերտներ կամ ուսանողներ, 97-ը` թոշակառուներ, իսկ 44-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փայտակարան (այլ կիրառումներ)

Փայտակարան, կարող է վերաբերել՝

Փայտակարան - Մեծ Հայքի տասնմեկերորդ նահանգը։
Փայտակարան - քաղաք Ադրբեջանական Հանրապետությունում, Բեյլագանի շրջանի վարչական կենտրոն։
Նիդերշեֆոլսայմ

Նիդերշեֆոլսայմ (ֆր.՝ Niederschaeffolsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 1374 մարդ, բնակչության խտությունը` 220.19 մարդ/կմ²։ Բնակավայրը զբաղեցնում է 6.24 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 21 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 853 աշխատունակ (15-64 տարեկան) բնակիչ, որոնցից ակտիվ էին 645-ը, իսկ ոչ ակտիվները` 208։ Ակտիվության ցուցանիշը կազմում է 75,6 %։ 645 աշխատունակ մարդկանցից աշխատել է 604 անձ (332 տղամարդ և 272 կին)։ Գործազուրկ են եղել 41 անձ (20 տղամարդ և 21 կին)։ 208 անաշխատունակներից 72-ը եղել են աշակերտներ կամ ուսանողներ, 100-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրյանկա

Սուրյանկա (ռուս.՝ Сурьянка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Օբ գետի աջ ափով՝ 3204 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010200512115200003797
Հիդրոլոգիական ուսումնասիրությունների կոդը -  115200379
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(8860) Ռոլոֆ

(8860) Ռոլոֆ (անգլ.՝ Rohloff), աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 5-ին Լուց Շմադելի և Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,545734 ա. մ., առավելագույնը մոտենում է 2,3091 ա. մ. հեռավորության վրա և հեռանում 2,7824 ա. մ.։ Արեգակի շուրջ մեկ ամբողջական պտույտ է կատարում 1483,6 երկրային օրվա ընթացքում, իր ուղեծրով շարժվելով միջինում 0,242652 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8860) Ռոլոֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (268001-268100)

Աստերոիդների ցանկ (267901-268000)  • Աստերոիդների ցանկ  • Աստերոիդների ցանկ (268101-268200)
 Աստերոիդների ցանկ (267901-268000)  • Աստերոիդների ցանկ  • Աստերոիդների ցանկ (268101-268200)
Կորբոնո

Կորբոնո (ֆր.՝  Corbonod), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Սեսելի կազմի մեջ, Բելլե կոմունայում։
INSEE կոդը՝ 01118։


== Աշխարհագրություն ==
Համայնքը գտնվում է Փարիզից 470 կիլոմետր հեռավորության վրա, Լիոնից 89 կիլոմետր հարավ, Բուրկ ան Բրեսից 55 կիլոմետր հարավ-արևելք։
Գտնվում է Ռոնա գետի արևելյան մասում։ Համայանքի մեծ մասն անտառապատ է։


== Կլիմա ==
Այստեղ ձմեռները ցուրտ է, իսկ ամառները տաք։ Անձրևներ հազվադեպ են լինում, հիմնականում ամռանը։


== Բնակչություն ==
Ըստ 2010 թվականի մարդահամարի համայնքում ապրում է 1176 մարդ։


== Վարչակազմ ==


== Էկոնամիկա ==
2010 թվականաի մարդահամարի արդյունքներով 721 մարդ ի վիճակ էր աշխատելու (15-64 տարեկան), 515 մարդ տնտեսապես ակտիվ էին, 206 մարդ աշխատունակ էին։ 515 աշխատունակ մարդկանցից աշխատում էին միայն 477-ը (264 տղամարդ, 213 կին), գործազուրկ էին 38 մարդ (15 տղամարդ, 23 կին)։ 206 չաշխատող մարդկանցից 39-ը աշակերտներ և ուսանողներ էին, 41-ը ոչ աշխատունակ այլ պատճառներով։


== Տեսարժան վայրեր ==
Ֆամբանի խաչը, գտնվում է 1317 մետր բարձրության վրա
Սիլանի ավերակներ
Էյի ջրվեժ


== Նկարներ ==

		


== Ծանոթագրություններ ==


== Արտաքին հղումներ ==
պաշտոնական կայք Archived 2014-05-17 at the Wayback Machine.
Վիճակագրության ազգային ինստիտուտ
cassini.ehess.fr. Проверено 20 мая 2014.
Ղայչակ

Ղայչակ, Ասիայում օգտագործվող երաժշտական գործիք։ Հիմնականում լայն տարածում ունի Իրանում։ Օգտագործվում է նաև Աֆղանստանում, Տաջիկիստանում, Ուզբեկիստանում, Թուրքմենստանում և այլ հարևան երկրներում։


== Կառուցվածք ==
Պատրաստվում է փայտից (ծիրանի փայտ)։ Ունի չորս լար և բավական կարճ վզիկ։ Գործիքի երկու կողմերին մեծ և կլորավուն առանցքներ կան, որոնք գործիքին տալիս են ռնգային հնչողություն։
Նվագում են աղեղի օգնությամբ՝ գործիքը պահելով ուղղահայաց դիրքով և ձախ ծնկին դրած։


== Արտաքին հղումներ ==
Քերեշմեհ ռիքորդս․ Ղայչակ
Շկոլնի (գյուղ, Սմոլենսկի շրջան)

Անվան այլ կիրառումների համար տե՛ս՝ ՇկոլնիՇկոլնի (ռուս.՝ Школьный), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Lion

«Lion» , (LION), հարավկորեական գըրլ բենդ (G)I-DLE-ի երգը, որը մասնակցել է Queendom ռեալիթի շոուում։ Այն թողարկվել է 2019 թվականի հոկտեմբերի 25-ին։ Queendom Final Comeback ալբոմի հինգերորդ երգն է։ Երգի տեքստը գրվել է Չոն Սոյոնի կողմից, որը նույնպես գրել է երգ Big Sancho-ի հետ (Yummy Tone):


== Չարթեր ==


=== Ամենամսյա չարրթ ===


== Հաղթանակներ ==


=== Մրցանակներ և առաջադրումներ ===


== Ծանոթագրություններ ==
Բիոտոպ

Բիոտոպ (բիո․․․ և հուն․ τόπος – վայր), երկրի մակերևույթի (ցամաքի կամ ջրամբարի) տեղամաս, որն ունի միջավայրի նույնատեսակ աբիոտիկ պայմաններ (ռելիեֆ, կլիմա, հողեր) և զբաղեցված է այս կամ այն բիոցենոզով։ Տվյալ բիոտոպի համար բնորոշ պայմանների համալիրը որոշում է օրգանիզմների ինչպես տեսակային կազմը, այնպես էլ նրանց գոյության առանձնահատկությունները և բիոցենոզի ազդեցությամբ իր հերթին ենթարկվում է փոփոխությունների։
Վանդերբիլթի համալսարան

Վանդերբիլթի համալսարան (անգլ.՝  Vanderbilt University), մասնավոր հետազոտական համալսարան, գտնվում է ԱՄՆ - ում, Թեննեսսի նահանգում, Նաշվիլլ քաղաքում։ Հիմնադրվել է 1873 թվականին, Կորնելիուս Վանդերբիլթի միջոցներով, և այդ կապակցությամբ էլ համալսարանը անվանակոչել են նրա պատվին (համալսարանի հիմնադրման համար Վանդերբիլթը նվիրաբերել է 1 միլիոն դոլլար, իսկ իր մահից հետո՝ 1877 թվականին , կտակել է ևս 700000 դոլլար)։
1950 թվականին Վանդերբիլթի համալսարանը դարձել է Ամերիկյան համալսարանների ասոցիացիայի անդամ։


== Առանձնահատկություններ ==
Համալսարանի հիմնական համալսարանական քաղաքը (կամպուս) տեղակայված է Նեշվիլլ քաղաքում և զբաղեցնում է շուրջ 1,3 կմ²։ Համալսարանում սովորում են ավելի քան 12 հազար ուսանողներ ԱՄՆ 50 նահանգներից և ավելի քան 90 արտասահմանյան երկրներից։
2015 թվականին ըստ «U.S. News & World Report» ամսագրի ազգային համալսարանների և դպրոցների վարկանիշի՝ Վանդերբիլթի համալսարանն աղյուսակում զբաղեցրել է 15 - րդ տեղը (2011 թվականին 17 - րդ տեղում էր)։ 2009 թվականին աշխարհի համալսարանների ակադեմիական վարկանիշի համաձայն համալսարանն աշխարհում զբացնում էր 41-րդ տեղը։ Համաձայն «Times Higher Education» ամսագրի ամենամյա վարկանիշի՝ Վանդերբիլթի համալսարանը 2009 թվականին հանդիսանում էր աշխարհի լավագույն համալսարաններից 51 - րդը, իսկ 2017 թվականին զբաղեցնում էր 108 - րդ տեղը։    


== Հայտնի շրջանավարտներ ==
Համալսարանի և նրա մասնաճյուղերի շրջանավարտների թվում եղել են Ամերիկայի Միացյալ Նահանգների 2 փոխնախագահներ, Ռոդսայի 25 կրթաթոշակառուներ, 7 Նոբելյան մրցանակակիրներ, Պուլիտցերի և «Օսկար» մրցանակակիրներ, նրանց թվում էին.  

Ալբերտ Գոռ - ԱՄՆ - ի 45 - րդ փոխնախագահ (1993 - 2001 թթ.), Խաղաղության Նոբելյան մրցանակի դափնեկիր 2007 թվականին։
Ջերրի Պառռ - ԱՄՆ գաղտնի ծառայության գործակալ, ով փրկեց նախագահ Ռոնալդ Ռեյգանին։
Ուիլյամ Էգլստոն - ժամանակակից ամերիկացի լուսանկարիչ, գունավոր արվեստի լուսանկարչության հիմնադիր։
Մուհամմադ Յունուս - բանկիր, տնտեսագիտության պրոֆեսոր, 2006 թ. Խաղաղության Նոբելյան մրցանակի դափնեկիր։


== Ծանոթագրություններ ==
Լյուդմիլա Կարաչկինա

Լյուդմիլա Կարաչկինա (ռուս.՝ Людми́ла Гео́ргиевна Кара́чкина, սեպտեմբերի 3, 1948(1948-09-03), Դոնի Ռոստով, Ռոստովի մարզ, ՌԽՖՍՀ, ԽՍՀՄ), ռուս, ուկրաինուհի աստղագետ, ֆիզիկա-մաթեմատիկական գիտությունների թեկնածու։ Տեսական աստղագիտության ինստիտուտի ավագ գիտաշխատող, աշխատում է Ղրիմյան աստղաֆիզիկական աստղադիտարանում 1978 թվականից սկսած։


== Կենսագրություն ==
1971 թվականին ավարտել է Ռոստովի պետական համալսարանը «ֆիզիկա և աստղագիտություն» մասնագիտությամբ և ընդունվել է ՂրԱԱ-ի ասպիրանտուրա, Արեգակի ֆիզիկայի բաժին։ Ասպիրանտուրայի ավարտելուց հետո ընդունվել է Ղրիմյան աստղաֆիզիկական աստղադիտարանում գործող Տեսական աստղագիտության ինստիտուտ։
Կարաչկինան զբաղվում է աստերոիդների հետազոտություններով, հայտնաբերել է ավելին քան 130 նոր աստերոիդ։ Որոնցից են, (3063) Մախաոն, (4075) Սվիրիդով, (4556) Գումիլյով, (5094) Սերյոժա, (5324) Լյապունով, (10031) Վլադառնոլդա, (19120) Դորոնինա աստերոիդները։ Իր առաջին հայտնաբերած աստերոիդը, որը նա հայտնաբերել է 1983 թվականի հունվարի 13-ին, Լոյւդմիլա Կարաչկինան անվանել է բախչիսարայցի վիրաբույժ Ալեկսանդր Ֆիլիպենկոյի պատվին, ով փրկել էր իր ամուսնուն մահից։
Աստերոիդների հայտնաբերողների ցանկում, որի մեջ գրանցված են շուրջ 1459 աստղագիտական կազմակերպություններ և անհատ աստագետներ, 2014 թվականի հուլիսի դրությամբ Կարաչկինան զբաղեցնում էր 89-րդ տեղը հայտնաբերված աստերոիդների քանակով։ Իր թեկնածուական «Ընտրված աստերոիդների կրկնակիության լուսանկարչական ապացույցներ» թեզը պաշտպանել է Ի. Ի. Մեչնիկովի անվան Օդեսայի ազգային համալսարանում 2004 թվականին։


== Պարգևներ ==
1987 թվականի պարգևատրվել է ԽՍՀՄ ԳԱ ՌԳԱ աստղագիտության ինստիտուտի «Նոր աստղագիտական մարմինների հայտնաբերման համար» մեդալով։
Միջազգային աստղագիտական միությունը նրա պատվին է անվանել (8019) Կարաչկինա աստերոիդը, որը հայտնաբերվել էր 1990 հոկտեմբերի 14-ին Շմադել Լուցի և Ֆրեյմուտ Բորնգենի կողմից։ Անվանումը առաջարկվել է հայտնաբերողների կողմից հետևյալ ձևակերպմամբ՝ «ի նշան նրա կողմից տրամադրված օգնության և համագործակցության դիմաց երախտագիտության»։


== Ընտանիք ==
Ամուսինը՝ Յուրի Վասիլևիչ Կրաչկին (1940—2009): Նրա պատվին է անվանվել (8089) Յուկար աստերոիդը, հայտնաբերված 1990 հոկտեմբերի 13-ին Շմադել Լուցի և Ֆրեյմուտ Բորգենի կողմից։
Երկու դուստր. Ռենատա և Մարիա։ Երեք թոռ. Ալեկսանդր, Ալեկսեյ և Գրիգորի։ Գրիգորիի պատվին է անվանվել (10761) Լյուբիմեց աստերոիդը,հայտնաբերված 1990 հոկտեմբերի 12-ին Շմադել Լուցի և Ֆրեյմուտ Բորգենի կողմից։


== Ծանոթագրություններ ==
Վայրին (ֆիլմ)

Վայրին (անգլ.՝ Wild), ռեժիսոր Ժան Մարկ Վալեի 2014 թվականի նկարահանված ամերիկյան ֆիլմ։ Սցենարի հեղինակը Նիկ Հորնբին է։ Պատմությունը հիմնված է Շերիլ Սթրեյդի հիշողությունների վրա։ Ֆիլմի պրեմիերան կայացել է Թելուրիդի կինոփառատոնի ժամանակ 2014 թվականի օգոստոսի 29–ին։


== Սյուժե ==
1994 թվականին Շերիլ Սթրեյդը որոշում է միայնակ անցնել խաղաղօվկիանոսյան չորս հազար մետր երկարության զբոսաշրջային ճանապարհը, որպեսզի ազատվի մոր մահից և ամուսնալուծությունից առաջացած ծանր հոգեկան ապրումներից։


== Դերերում ==

Շերիլ Սթրեյդը ինքն է խաղացել ֆիլմում որպես կին, ում հանդիպում է Ռիզը հյուրանոցում։


== Ընդունելությունը ==
Rotten Tomatoes կայքում ֆիլմն ունի 91 % վարկանիշ՝ հիմնված 196 կարծիքներից վրա, 10–ից 7,6 միջին միավորով։ Metacritic կայքում ֆիլմը ստացել է 100–ից 76 միավոր քննադատների 46 կարծիքների հիման վրա։


=== Մրցանակներ ===


== Ծանոթագրություններ ==


== Արտաքին հղումներ ==
http://www.foxsearchlight.com/wild/ Վայրին (ֆիլմ). պաշտոնական կայք
«Wild»(անգլ.) ֆիլմը Box Office Mojo  կայքում
Wild(անգլ.) ֆիլմը Rotten Tomatoes կայքում
«Wild»(անգլ.) ֆիլմը Metacritic կայքում:
Wild History vs. Hollywood–ում
Նեեռի

Նեեռի (էստ․՝ Nääri), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յոհան Պաշ

Յոհան Պաշ (շվեդերեն՝ Johan Pasch, մարտի 12, 1706(1706-03-12), Ստոկհոլմ - հունվարի 16, 1769(1769-01-16), Ստոկհոլմ), շվեդ նկարիչ։


== Կենսագրություն ==
Յոհան Պաշը ծնվել է 1706 թվականի մարտի 12-ին Ստոկհոլմում։ Նա շվեդ հայտնի նկարիչների ընտանիքի ներկայացուցիչ է։ Դիմանկարիչ Լորենց Պաշ Ավագի (1702-1766) կրտսեր եղբայրն է, Շվեդիայի ազատ արվեստների թագավորական ակադեմիայի անդամներ Լորենց Պաշ Կրտսերի (1733-1802) և Ուլրիկա Պաշի (1735-1796) հորեղբայրը։
Յոհան Պաշը սովորել է Շվեդիայի գեղանկարչության ակադեմիայում, ապա Հոլանդիայում ու Փարիզում։ Հայրենիք վերադառնալուց հետո աշխատել է որպես թագավորական ամրոցների դեկորատոր։ Դասավանդել է Շվեդիայի արվեստների ակադեմիայում։
1748 թվականից եղել է պալատական նկարիչ, 1758 թվականից՝ պալատի ինտենդանտ։
Ի տարբերություն իր դիմանկարիչ եղբոր՝ Յոհան Պաշը հայտնի է եղել որպես նկարիչ-դեկորատոր։ Նրա ստեղծագործությունների հիմնական թեման եղել են ալեգորիկ աշխատանքները, որոնք պատկերել են տարվա չորս եղանակները կամ չորս մայրցամաքները, որ բնութագրական են ֆրանսիական ռոկոկոյի համար։ Հեղինակել է նաև մի քանի դիմանկարներ։
Յոհան Պաշի աշխատանքներից առավել հայտնի է «Գեղատեսիլ հավեր» («Hönstavlan», 1747) նկարը, որը պատկերում է պալատական կանանց ընտանի կենդանիների մարմիններովՅոհան Պաշի նկարներ ներկայում ցուցադրվում են Ուպսալայի համալսարանի գրադարանում և Շվեդիայի ազգային թանգարանում։


== Ծանոթագրություններ ==


== Արտաքին հղումներ ==
Johan Pasch(շվեդ.)
Մարց (լեռնագագաթ)

Անվան այլ կիրառումների համար տե՛ս՝ Մարց (այլ կիրառումներ)Մարց, Սոտ, լեռնագագաթ Հայաստանի Լոռու մարզում, Գուգարաց լեռնաշղթայի արևմտյան ճյուղավորություններում, Մարց գյուղից 2 կմ արևելք։ Տեղադրման կոորդինատներ 40°57′00″ հս․. լ. 44°44′25″ ավ. ե.։ Բարձրությունը՝ 1590 մետր։


== Ծանոթագրություններ ==
(1360) Տարկա

(1360) Տարկա (անգլ.՝ Tarka), աստերոիդ աստերոիդների հիմնական գոտում։ Հայտնաբերվել է 1935 թվականի հուլիսի 22-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,633146 ա. մ., առավելագույնը մոտենում է 2,0643 ա. մ. հեռավորության վրա և հեռանում 3,202 ա. մ.։ Արեգակի շուրջ մեկ ամբողջական պտույտ է կատարում 1560,67 երկրային օրվա ընթացքում, իր ուղեծրով շարժվելով միջինում 0,23067 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1360) Տարկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նազի Շիրայ

Նազի Ալեքսանդրի Շիրայ(Մանուկյան) (իսկական անուն-ազգանունը Նագե Շիրայի, մայիսի 1, 1928 - ՞), քուրդ ժոնգլյոր, ՀԽՍՀ վաստակավոր արտիստուհի (1958)։
1940 թվականին ավարտել է Մոսկվայի էստրադայի ստուդիան։ 1954 թվականին պատրաստել է հայկական և քրդական պարերի ու երաժշտության տարրեր պարունակող աճպարարական մենահամար (բալետմայստեր՝ Գրիկուրովա)։ 1956 թվականին մասնակցել է Հայկական կրկեսի կոլեկտիվի հիմնադրմանը։ Շիրայի յուրաքանչյուր շարժումն ունի ընդգծված ռիթմիկ նկարագիր, ինքնատիպություն, կատարողական վարպետություն։ Պարգևատրվել է «Պատվո նշան» շքանշանով։
Սանտա Մարիա լա Լոնգա

Սանտա Մարիա լա Լոնգա (իտալերեն՝ Santa Maria la Longa), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 2415 մարդ՝ ըստ 2008 թվականի մարդահամարի տվյալների, բնակչության խտություն՝ 118 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 33050։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0432 995003
Էլեկտրոնային փոստ՝ segreteria@com-santa-maria-la-longa.regione.fvg.it
Պաշտոնական կայք՝ http://www.comune.santamarialalonga.ud.it


== Արտաքին հղումներ ==
Պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մոխրոտը (ֆիլմ, 2000)

«Մոխրոտը» (անգլ.՝ Cinderella), հեռուստատեսային ֆիլմ, որը թողարկվել է 2000 թվականի հունվարի 1-ին Մեծ Բրիտանիայում։ Ռեժիսորը Բիբեն Քեդրոնն է։ Գլխավոր դերը կատարել է Քեթլին Թըրները, որը մարմնավորել է չար խորթ մորը՝ Քլոդեթին։


== Սյուժե ==
Ֆիլմը հիմնված է Մոխրոտիկի մասին բնօրինակ դասական հեքիաթի վրա, սակայն գործողությունները տեղի են ունենում ժամանակակից աշխարհում, որը լի է ժամանակակից նորաձև հագուստով և նոր տեխնոլոգիաներով։


== Դերերում ==
Քեթլին Թըրներ՝ Քլաուդեթ
Կատրին Քարթլիջ՝ Գոներիլյա
Դեյվիդ Ուորներ՝ Մարտին
Ջեյն Բիրկին ՝ Մեբ
Լյուսի Պանչ՝ Ռիգան
Լեսլի Ֆիլիպս՝ Ֆելիմ
Շարոն Մոգան՝ Սերաֆինա թագուհի
Գիդեոն Թըրներ՝ արքայազն Վելիանտ
Մարսելլա Պլանքեթ՝ Մոխրոտ (Զեզոլա)
Գրանտ Իբբս՝ Ուորներ
Հոշ Քեյն՝ Մարկո (նաև Հոշ Իբրահիմ)
Նիկոլաս Գրեյս՝ առաջին նախարար
Ջենի Թոմասին՝ խոհարար


== Թողարկում ==
«Մոխրոտը» թողարկվել է մի քանի ձևաչափերով։ 2000 թվականին «Մոխրոտը» թողարկվել է Մեծ Բրիտանիայում 4Learning ստուդիայի արտադրության տեսաերիզներով։ 4Learning ստուդիան ֆիլմը բաժանել է երեք մասի։ Այն ներառված է The Many Cinderellas վավերագրական ֆիլմի կազմի մեջ, որն իր հերթին բաղկացած է 4 մասից՝ յուրաքանչյուրը 30 րոպե տևողությամբ։ Ֆիլմը թողարկվել է նաև տեսաժապավենների վրա՝ կրթական նպատակով դպրոցներում ցուցադրությունների համար։ 2002 թվականին Educational Media Australia ստուդիան ֆիլմը թողարկել է նաև տեսաերիզով։ 2005 թվականին Educational Media Australia ստուդիան Թայվանում պաշտոնապես թողարկել է «Մոխրոտը» ֆիլմը VCD և DVD սկավառակմերով։ DVD սկավառակը համալրված էր չինարեն գրքույկով և ներառել է անգլերեն աուդիոգիրք և չինարեն ենթագրեր։ 2006 թվականին Transformer ստուդիան Ճապոնիայում թողարկել է ֆիլմը VHS և DVD կրիչներով։


== Գրախոսականներ ==
2000 թվականի ընթացքում «Մոխրոտը» դարձել է Մեծ Բրիտանիայի 4 հեռուստաալիքի ամենավաճառվող արտադրանքը։ Ֆիլմն ստացել է քննադատների դրական արձագանքներ։ United Feature Syndicate (ԱՄՆ) թերթի լրագրող Քևին Մաքդոնոն դրական գնահատական է տվել Քեթլին Թըրների խաղին, այն անվանել «անզուգական լավ» և հայտարարել է, որ «Մոխրոտը ցնցող ֆիլմ է, հրաշալի ընտրված հեքիաթային կոստյումներ, ինչպես նաև Միսս Թըրների  լավագույն դերասանական խաղն իր կարիերայի ընթացքում»։ «Նյու Յորք Թայմս» թերթի լրագրող Ջուլի Սալամոնը ֆիլմը բնութագրել է որպես «հեքիաթի զվարճալի, հուզիչ, ժամանակակից տարբերակ», որը «իր մեջ միավորում է գոթական թրիլերների ռոմանտիկ ենթատեքստը... տարօրինակ երաժշտական տեսահոլովակի կողքին։ Չար խորթ մայրը (Քեթլին Թըրներ) կրում է հեքիաթային շլացուցիչ կոստյում, ընդգծելով մարմնի ձևերը…»։ Սալամոնը նաև հավելել է. «Այս ֆիլմը շատ արժանիքներ ունի»։ «Դիմահարդարումը կինոյում» ֆիլմի հեղինակներ Էլիզաբեթ Ֆորդը և Դեբորա Միտչելը ֆիլմն անվանել են «դիտարժան» և նշել, որ «բնական գեղեցկությունը առաջին տեղն է գրավում հեքիաթում։ Ֆիլմում ֆանտաստիկ գույնի, լույսի և ջրի հատուկ էֆեկտների առատ օգտագործումը կախարդական տրամադրություն է ստեղծում ֆիլմի դիտման ժամանակ։ Մթնոլորտն ստեղծվել է  Ֆինլանդիայի և Դիսնեյի աշխարհի միջին ոգով»։


== Ծանոթագրություններ ==


== Արտաքին հղումներ ==
Մոխրոտը կրթական կայք (Channel4Learning.com)(անգլ.)
Մոխրոտը «Projector Pictures» կայքում (անգլ.)
The Boyz (խումբ)

The Boyz (կորեերեն՝ 더보이즈), հարավկորեական խումբ, որը ձևավորվել է Cre.ker Entertainment-ի կողմից 2017 թվականին դեկտեմբերի  6-ին:Այժմ գտնվում է IST ENTERTAINMENT-ի հովանու տակ։Խումբը կազմված է 12 անդամից՝ Սանյոն, Ջեյքոբ, Յոնհուն, Հյոնջե, Ջույոն, Քևին, Նյու, Քյու, Հանյոն, Սոնու,Հվալլ և Էրիք։Հվալլը պաշտոնապես լքել է խումբը 2019 թվականի հոկտեմբերի 23֊ին առողջական խնդիրների պատճառով։Նա այժմ հայտնի է Hyunjun Hur անունով։


== Պատմություն ==
2016 թվականին և 2017 թվականի սկզբին խմբի որոշ անդամներ նկարահանվեցին տարբեր երաժշտական տեսահոլովակներում, ինչպես գլխավոր, այնպես էլ երկրորդական դերերում։ Քևինն առաջին անգամ հանրությանը ներկայացել է որպես K-pop Star 6-ի մասնակից, սակայն լքում է շոուն ամենասկզբից։  2017 թվականի ապրիլին նա կարողացավ թողարկել «Սաիմդան։ Լույսի օրագիրը» դորամայի սաունթրեքը։ 2017 թվականի հունվարին Սոնուն դարձավ High School Rapper շոուի անդամ, բայց նույնպես լքեց շոուն ամենասկզբում։ 2017 թվականի մարտին Հանյոնը մասնակցեց Produce 101 Season 2 շոուին։
Խմբի առաջին անոնսը տեղի է ունեցել հուլիսի 4-ին ընկերության սոցցանցերում։ Խումբը ստացավ իր սկզբնական անունը՝ Cre.kerz: Հուլիսի 18-ին խումբը ստացավ իր պաշտոնական անվանումը՝ The Boyz: Օգոստոսի 23-ից հոկտեմբերի 11-ը նրանք մասնակցեցին իրենց առաջին շոուին՝ Flower Snack, իսկ դրանից հետո թողարկվեց նրանց առաջին երգը՝ «I’m Your Boy»: Ինչպես նաև, հոկտեմբերի 28-ին տեղի ունեցավ նրանց առաջին ֆանմիտինգը՝ «Heart to Heart», որտեղ հրավիրված էին միայն 1000 երկրպագու։
Նոյեմբերին տասներկու անդամները դպրոցական համազգեստների Skoolooks բրենդի հետ ստորագրեցին պայմանագիր, ինչպես նաև, Siero Cosmetic կոսմետիկայի բրենդի հետ։
Դեկտեմբերի 4-ին Cre.ker-ը հաստատվեց, որ անդամները Sony Music-ի հետ ստորագրել են պայմանագիր՝ Ճապոնիայում տարածվելու նպատակով։   


== Անդամներ ==


== Ծանոթագրություններ ==
Վիլաֆան

Վիլաֆան (իսպ.՝ Vilafant)։ Մունիցիպալիտետ Իսպանիայում, մտնում է Ժիրոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Ալտ Էմպորդա շրջանում։ Նրա տարածքը գրավում է 8,35 կմ², իսկ բնակչությունը կազմում է 5429 մարդ (2010 թվականի համաձայն)։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Vilafant Archived 2007-10-24 at the Wayback Machine.
Instituto de Estadística de Cataluña
Página Web de la "Mostra gastronòmica del conill i Fira de l'Artesania de Vilafant" (Feria de muestra grastronómica de la cocina del conejo y feria de artesanía de Vilafant) Archived 2011-04-08 at the Wayback Machine.
Ալեքսանդր Օլենիչ-Գնենենկո

Ալեքսանդր Պավլովիչ Օլենիչ-Գնենենկո (ռուս.՝ Александр Павлович Оленич-Гнененко, օգոստոսի 30, 1893(1893-08-30), Կեգիչյովկա, Poltava Okruha, ԽՍՀՄ - մարտի 13, 1963(1963-03-13), Դոնի Ռոստով, ՌԽՖՍՀ, ԽՍՀՄ), ռուս գրող, թարգմանիչ, հասարակական գործիչ։


== Կենսագրություն ==
Ծնվել է Պոլտավայի նահանգի Կեգիչովկա գյուղում, գրականության հանդեպ բուռն հակում ունեցող ընտանիքում. հայրը զբաղվում էր լրագրությամբ, «Միխայիլ Բրոդյագա» կեղծանվամբ լույս էր ընծայել բանաստեղծությունների ժողովածու, քեռին գրում էր ռուսերեն և ուկրաիներեն։
20-րդ դարի սկզբին Ալեքսանդրը հոր հետ տեղափոխվել է Սիբիր։ Ավարտել է Օմսկի գիմնազիան (1912) ։
Էքստեռնով հանձնել է Խարկովի համալսարանի քննությունները, հեղափոխության և քաղաքացիական պատերազմի տարիներին միացել է բոլշևիկներին, անդամագրվել կոմկուսին։
Նույն տարիներին նա հայտնվել է Արևմտյան Սիբիրում։ 1920 թվականին դարձել է համընդհանուր աշխատապարհակի Օմսկի նահանգային հանձնաժողովի անդամ։ 1921 թվականին Օմսկի նահանգում եղել է գործերի կառավարիչ։ Այստեղ նա ապրել է մինչև 1931 թվականը, որից հետո տեղափոխվել է Դոնի Ռոստով։ Հայրենական մեծ պատերազմի մասնակից։


== Ստեղծագործություն ==
Ալեքսանդր Օլենիչ-Գնենենկոն գրել է բանաստեղծություններ, հրատարակել բանաստեղծական ժողովածուներ (քաղաքացիական և բնապատկերային քնարերգություն, մանկական պոեզիա), սակայն ամենամեծ ճանաչումը ստացել է որպես թարգմանիչ։ Լուիս Քերոլի «Ալիսը հրաշքների աշխարհում» գրքի նրա թարգմանությունը, որը լույս է տեսել 1940 թվականին, վերահրատարակվել է չորս անգամ։ Կա կարծիք, որ Սամուիլ Մարշակի ուշ թարգմանությունների մի մասը հիմնված էր Օլենիչ-Գնենենկոյի աշխատանքների վրա կամ նույնիսկ խմբագրված գրագողություն էր։ Բացի այդ, Ալեքսանդր Օլենիչ-Գնենենկոն թարգմանել է Էդգար Ալան Պոյին, ուկրաինացի բանաստեղծներին (այդ թվում՝ Տարաս Շևչենկոյին)։ Կյանքի վերջում նա գրել է հուշագրություններ։


== Պարգևներ ==
Աշխատանքային կարմիր դրոշի շքանշան (1953)
«1941-1945 թվականների Հայրենական մեծ պատերազմում Գերմանիայի նկատմամբ տարած հաղթանակի համար» մեդալ
«1941-1945 թվականների Հայրենական մեծ պատերազմում փառապանծ աշխատանքի համար» մեդալ


== Գրականություն ==
Оленич-Гнененко А. П. Душевое потребление населения города Западной Сибири сравнительно с данными по городу Саратову. Омск. 1916
Оленич-Гнененко Александр Павлович. Материалы к словарю «Русские писатели Сибири XX века». Н. Н. Яновский. Новосибирск. 1997
Энциклопедия Омской области. Том 2. Омск. 2010
Писатели Советского Дона: Био-библиогр. справочник. Вып. 1 и 2 / [Сост.: Д. И. Руманова, Д. К. Жак и др.]. — Ростов н/Д: Тип. изд-ва «Молот», 1948. — С. 72—74. — 112 с. — (Рост. гос. науч. б-ка им. К. Маркса). — 2500 экз.
Руманова Д. И. Писатели Советского Дона: Био-библиогр. справочник / [Под ред. Л. П. Громова]. — Ростов н/Д, 1958. — С. 91—96. — 160 с. — (Рост. гос. науч. б-ка им. К. Маркса).
Писатели Дона: Биобиблиогр. сб / [Сост. Г. Г. Тягленко]. — Ростов н/Д: Кн. изд-во, 1976. — С. 179—183. — 288 с. — 10 000 экз.
Писатели Дона: Биобиблиогр. указ / [О. И. Кузина и др.]. — изд. 2-е, испр. и доп. — Ростов н/Д: Кн. изд-во, 1986. — С. 244—248. — 416 с. — 20 000 экз.


== Ծանոթագրություններ ==


== Արտաքին հղումներ ==
А. П. Оленич-Гнененко. Знаменательные и памятные даты Омского прииртышья
Կառլ II (այլ կիրառումներ)

Կառլ II անունով անձինք անունով Եվրոպայում թագավորել են՝

Կառլ II - Ֆրանկների թագավոր (840-877)
Կառլ II - Հունգարիայի և Խորվաթիայի թագավոր (1385-1386)
Կառլ II - Շվեդիայի թագավոր (1448-1470)
Կառլ II - Չեխիայի թագավոր (1685-1740)
Կառլ II - Անգլիայի, Իռլանդիայի և Շոտլանդիայի թագավոր (1660-1685)
Կառլ II - Իսպանիայի թագավոր (1665-1700)
Կառլ II - Նորվեգիայի թագավոր (1748–1818)
Կառլ II - Ռումինիայի թագավոր (1930-1940)


== Տես նաև ==
Կառլ I (այլ կիրառումներ)
Կառլ III (այլ կիրառումներ)
Կառլ IV (այլ կիրառումներ)
Կառլ V (այլ կիրառումներ)
Կառլ VI (այլ կիրառումներ)
Կառլ VII (այլ կիրառումներ)
Կառլ VIII (այլ կիրառումներ)
Կառլ IX (այլ կիրառումներ)
Կառլ X (այլ կիրառումներ)
Ժողովածու (5082)

Ժողովածու (5082), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5082 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 19.2x11 չափս։ Ձեռագիրը կազմված է 266 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարաններ հետագայի՝ 225բ, (1737, 1803 թթ.), 213բ (1884 թ.):


== Բովանդակություն ==
Անդրէասայ Կապադովկացւոյ Մեկնութիւն Յայտնութեանն Յովհաննու։
Եփրեմի Ասորւոյ Խրատ՝ «Կամիմ մերձենալ...»։
Գր․ Տաթևացւոյ Լուծմունք Պարապմանց Կիւրդի։
Գէորգայ Երզնկացւոյ Լուծունք Առ որս Ճառից Գր․ Աստուածարանի։
Ի բանից Յովհ․ Որոտնեցւոյ։
Ընդդէմ այնոցիկ, որ ասեն՝ Զհոգին սուրբ բխումն ի հորէ և յորդւոյ։
Սակս միաւորութեան Քրիստոսի։
Յովհ․ Երզնկացւոյ Յաղագս երկնային զարդուց։
Մոլորութիւն տաճկաց։


== Ծանոթագրություններ ==
Մյուլենբեքեր Լենդ

Մյուլենբեքեր Լենդ  (գերմ.՝ Mühlenbecker Land), կոմունա Գերմանիայում, Բրանդենբուրգի հողատարածքում։
Գտնվում է Վերին Հաֆել շրջանի կազմում։ Ենթարկվում է Գրանզե ունդ Գեմայնդենի կառավարությանը։ Բնակչությունը կազմում է 14 071 մարդ(ըստ 2010 թվականի դեկտեմբերի 31-ի)։ Տարածքը կազմում է 52,34 կմ²։ Պաշտոնական կոդ՝ 12 0 65 225։
Կոմունան բաժանվում է 4 գյուղական համայնքների։


== Արտաքին հղումներ ==
Պաշտոնական էջ


== Ծանոթագրություններ ==
Չարուրակ

Չարուրակ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բագիրա

Բագիրա, (անգլերեն` Bagheera, հինդի` बाघ) սև հովազ «Ջունգլիի գիրք» և «Երկրորդ Ջունգլիի գիրք» անիմացիաներում։ Կերպարը ստեղծվել է Ռադյարդ Քիփլինգի համանուն պատմվածքի հիման վրա։
Ըստ Քիփլինգի պատմվածքի՝ Բագիրան սև գույնի ընձառյուծ է, իսկ մուլտֆիլմի հեղինակ ռուս պրոդյուսերների՝ բագիրան հովազ է։ Որպես հովազի անուն վերցված է Բագիրա անունը (बाघ. հինդիից թարգմանաբար վագր)
Ռադյարդ Քիփլինգի գրքում նշված է, որը Բագիրան պատկանում է արական սեռին։ Սակայն լեհ և ռուս թարգմանիչները Ջունգլիի գիրք մուլտֆիլմում Բագիրային ներկայացրել են որպես իգական սեռի կառկառուն ներկայացուցիչ՝ ջունգլիի բնության ղեկավար։


== Ծանոթագրություններ ==
Կասպեր Լարսեն

Կասպեր Լարսեն (դան.` Kasper Larsen, հունվարի 25, 1993(1993-01-25), Դանիա), դանիացի ֆուտբոլիստ, պաշտպան։ Հանդես է գալիս հոլանդական «Գրոնիգեն»-ի և Դանիայի երիտասարդական հավաքականի կազմում։
2016 թվականի Օլիմպիական խաղերի մասնակից է։


== Ակումբային կարիերա ==


=== «Օդենսե» ===
Լարսենը դանիական «Օդենսե» ֆուտբոլային ակումբի ակադեմիայի սան է։
Թիմի հիմնական կազմում իր դեբյուտը նա նշել է 2012 թվականի մարտի 10-ին` Դանիայի սուպերգավաթի շրջանակներում կայացած «Նորշելան»-ի դեմ խաղում։ 2014 թվականի հուլիսի 20-ին «Խոբրո»-ի դեմ կայացած խաղում նա խփել է իր առաջին գոլը դանիական ակումբի կազմում։


=== «Աստանա» ===
2015 թվականի ձմռանը վարձակալական հիմունքներով Կասպերը տեղափոխվել է «Աստանա»։ Նա թիմի կազմում չի մասնակցել ոչ մի հանդիպման, սակայն թիմի կազմում դարձել է Ղազախաստանի սուպերգավաթակիր։


=== «Գրոնիգեն» ===
2015 թվականի ամռանը Լարսենը տեղափոխվել է հոլանդական «Գրոնիգեն»։ Օգոստոսի 16-ին` Էրեդիվիզի շրջանակներում կայացած «ՊՍՎ»-ի դեմ խաղում նա իր դեբյուտն է նշել։ Նա փոխարինել է Սիմոն Տիբբլինգին։


== Միջազգային կարիերա ==
Կասպեր Լարսենը Դանիայի ազգային հավաքականի կազմում մասնակցել է Ռիո դե Ժանեյրոյի Օլիմպիական խաղերին։ Նա մասնակցել է Իրաքի, Բրազիլիայի և Նիգերիայի հավաքականների դեմ խաղերին։


== Վիճակագրություն ==


== Ձեռքբերումներ ==
Ղազախստանի սուպերգավաթակիր - 2015


== Ծանոթագրություններ ==


== Արտաքին հղումներ ==
Վիճակագրությունը soccerway.com կայքում
Official Danish Superliga stats
Էջը sports.ru կայքում
Ջոն Բայ

Փոխգնդապետ Ջոն Բայ, անգլ.՝ John By (օգոստոսի 7, 1779(1779-08-07), Լամբեթ, Մեծ Լոնդոն, Անգլիա, Մեծ Բրիտանիայի թագավորություն - փետրվարի 1, 1836(1836-02-01), Frant, Wealden, Արևելյան Սասեքս, Արևելյան Սասիքս, Միացյալ Թագավորություն),  Մեծ Բրիտանիայի ռազմային ինժեներ, որի գլխավոր նվաճումը եղել է Րիդոյի ջրանցքը։ Այդ ջրանցքի կողքին կառուցվել է Բայտայուն քաղաքը, իսկ հետագայում Օտավա անվան տակ դարձել է Կանադայի մայրաքաղաքը։ Նա նաև հայտնի է Գնդապետ Բայ մականունով։
Ծնվել է 1779 թվականին Լամբետ քաղաքում (հիմա Լոնդոնի տեղամասերից է)։ Սովորել է Թագավորական ռազմային ակադեմիայում, որը գտնվում է Վուլվիչ քաղաքում։ 1799 թվականի օգոստոսի 1-ին  ստացել է սպային կոչում թագավորական հրետանիում, բայց այդ նույն թվականի օգոստոսի 20-ին տեղափոխվել է ինժեներական բանակ։ 1802 թվականին տեղափոխվել է Կանադա, որտեղ մասնակցել է Քվեբեկ քաղաքի շինարարությանը և Սուրբ Լարվենտիա գետի բարելավմանը։ Նապոլեական պատերազմի տարիներին վերադարձել է Եվրոպա, որտեղ 1811-1815-ական թվականներին ծառայել է Վելինգտոնի մոտ։
Պատմերազմների վերջանալուց հետո հեռացել է պաշտոնից, բայց 1826 թվականին, լինելով շատ լավ ինժեներ, ուղարկվել է Կանադա, որպեսզի կառավարի Րիդո ջրանցքի կառուցումը։ Քանի որ ջրանցքի սկիզբը գտնվում էր մարդկանց կողմից չուսումնասիրված տարածքում՝ Օտավա գետի ափի մոտ, նրա առաջին խնդիրն այն էր, որ նա պետք է այդ տարածքը հասանելի դարձներ իր աշխատակիցների համար։ Քաղաքը անվանեցին Բայտայուն նրա անվան օրոք, իսկ հետագայում անվանափոխվեց Օտավա, և դարձավ Կանադայի մայրաքաղաք։
Րիդոյի ջրանցքից բացի, 1828 թվականին Բայը նախագծել է Դաշինքի կամուրջը, որը միացնում էր Բայտաունը լքված Րայտասուն բնակավայրի (հետագայում Հալլ սեկտորի Գատինո քաղաք) հետ, որը նախագծել էր Ֆիլեմոն Րայտը։ Հիմա այդ կամրջի տեղում գտնվում է Շոդյերի կամուրջը։
Ջրանցքի կառուցումը ավարտվել է կառուցումը սկսելուց 6 տարի անց և համարվել է իր ժամանակի ինժեներական ձեռքբերումը։ Սակայն Բային նորից կանչում են Լոնդոն անհիմն մեղադրանքով։ Պառլամենային հետազոտությունը ամբողջությամբ արդարացրեց Բային, սակայն նրա ռեպուտացիան խարխլված էր, և Բայի աշխատանքը ջրանցքի հետ կապված օֆիցյալ չընդունվեց։ Բայը մահացել է 1836 թվականին և թաղվել է Արևելյան Սուսեկսի Ֆրենտ գյուղում, որը գտնվում էր Անգլիայի հարավ-արևելքում։
Օգոստոսի առաջին երկուշաբթին նշվում է Օտավա քաղաքում որպես Գնդապետ Բայի օր։ Այդ օրը համարվում է ոչ աշխատանքային օր է քաղաքում։


== Ժառանգություն ==
Ջոն Բայի օրոք անվանվել են։

Բայուորդի շուկա — Օտավայի կուլտային տարածք Լոուերատուն քաղաքում
Արձան, որը կառուցվել է 1971 թվականին Մեյջորս Հիլ այգում
Գնդապետ Բայի անունով միջնակարգ դպրոց, որը գտնվում է Գլոստեր համայնքում
Գնդապետ Բայի մայրուղին (en:Colonel By Drive) Պառլամենտից Րիդո ջրանցքի և Շատո Լյորե ջրվեժի կողքին
Օտավայի համալսարանի կորպուսներից մեկը


== Ծանոթագրություններ ==


== Արտաքին հղումներ ==
Biography at the Dictionary of Canadian Biography Online (անգլ.)
Biography from the Dictionary of National Biography (1901) (անգլ.)
Կասսի (գյուղ, Ուռվաստե շրջան)

Անվան այլ կիրառումների համար տե՛ս՝ ԿասսիԿասսի (էստ․՝ Kassi), գյուղ Էստոնիայի Վիրումաա նահանգի Ուռվաստե շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ազգակցություն

Ազգակցություն, մարդկանց արյունակցական կապ։
Լինում է ուղղակի.

(հոր և որդու, պապի և թոռան)
կողային (եղբոր և քրոջ) ազգակցություն։
Հետնորդ-նախնի (թոռ, որդի ,հայր, պապ) ազգակցական գիծը կոչվում է վերընթաց,
նախնի-հետնորդը (պապ, հայր, որդի, թոռ)՝ վայրընթաց։


== Մոտիկություն ==
Ազգակցության մոտիկությունը որոշվում է «որքան ծնունդ, այնքան աստիճան» սկզբունքով, հայրն ու որդին ուղղակի գծով առաջին աստիճանի ազգակիցներ են, պապն ու թոռը՝ երկրորդ։ Ազգակցությունը իրավական նշանակություն ունի ընտանեկան, աշխատանքային, ժառանգության, բնակարանային, դատավարական հարաբերություններում։
Ազգակցությունը, որպես կանոն, հաստատվում է քաղաքացիական կացության ակտերի գրանցման (զագս) մարմիններում։ Ազգակցության փաստը կարող է հաստատել նաև դատարանը։
Օդունսուկ

Օդունսուկ (ռուս.՝ Одунсук), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կադրին գետի աջ ափով՝ 45 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100006060
Հիդրոլոգիական ուսումնասիրությունների կոդը - 115100606
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.